תיקון הכללי

שער התיקון הכללי בהוצאת קרן הדפסה "היכל הקודש"
התיקון הכללי הוא השם של עשרה פרקי התהילים אשר נגלו לרבי נחמן מברסלב, כסוד מן השמיים עבור תיקון כנגד חטאים ועוונות רבים. התיקון הכללי מהווה תמצות של ספר תהילים עקב היותו דוגם את כל לשונות השירה שבתהילים (אשרי, ברכה, משכיל, שיר, ניצוח/למנצח, ניגון, תפילה, הודאה, מזמור, הללויה).

עשרת המזמורים הם: ט"ז, ל"ב, מ״א, מ״ב, נ״ט, 
ע״ז, צ’, 
ק״ה, קל"ז וק"נ.

==התגלות, פרסום, והדפסות התיקון==
במספר מקומות מתאר ר' נתן את גילוי התיקון הכללי ופרטיו. (ראו שיחות הר"ן ס' קמא, לקוטי מוהר"ן רה מהדורת אוסטרהא תקס"ח. וכן לקוטי מוהר"ן תנינא צב). ה"תיקון הכללי" נדפס לראשונה כספר נפרד בשנת תק"פ – תקפ"א, בהדפסה בביתו של ר' נתן ביד בנו ר' שכנא.
<ref>https://www.breslev.org/breslev-books/תיקון-הכללי/</ref>

==רקע==
ביהדות, איסורי עריות נחשבים כחטאים מרכזיים ביותר, בין שלושת האיסורים היחידים שנאמר עליהם "יהרג ואל יעבור". מתוך הסתכלות זו, ראו חז"ל בחומרה גם מקרים של הוצאת זרע לבטלה שלא במתכוון, כגון אוננות, מקרה לילה ובמקרים מסוימים אף שפיכה מוקדמת, כחטאים הראויים לתיקון. לדברי הגמרא, הרעיון הטמון בכך הוא כי אין הוצאת זרע לבטלה הבאה לגמרי במקרה:

ומסביר רש"י, כי קביעה זו לגבי משמעות הדין של "ונשמרת מכל דבר רע", נובעת מהסמיכות לפסוק הבא אחריו <small>(שם, )</small>:. הסבר על הדברים הביא רבי יהודה החסיד: 

איסור זה של הרהור עבירה העלולים לגרום לקרי לילה, נחשב על ידי רוב הראשונים כאיסור מדאורייתא. על פי פוסקים רבים, מקרה הלילה אינו רחוק בחומרתו מאוננות. ספר הזוהר אף מחמיר בהסתכלותו על הוצאת זרע לבטלה ורואה בה כעבירה שאין עליה כפרה. על מנת למנוע מקרי לילה הובאו בהלכה הנחיות לסוגי המאכלים הראויים להאכל בלילה על מנת שלא יגרמו לריבוי שפיכה.

חומרת ההסתכלות על חטא זה, שרבים נכשלים בו הביאה מחברים תורניים רבים במרוצת הדורות, למצוא "תיקונים" שתפקידם לכפר או לבטל את השפעת החטאים הללו. חלק ניכר מהתיקונים הללו היו כרוכים בסיגופים עצמיים שונים, כגון: גלגולי שלג, תעניות, התנזרות מתענוגות וכדומה, ולא תמיד היו שווים לכל נפש. כפתרון לבעיה זו ניסו רבים מחכמי הקבלה להציע דרך שונה לכפרה על חטאים אלו, באמצעות תפילות או אמירת פרקי תהילים.

כשהגיע רבי נחמן מברסלב, וזכה לגלות דעת של רחמנות, אמר : "הייתי כדאי לרדת לעולם רק כדי לגלות תיקון זה" הכלול מאמירת עשרה מזמורי תהלים - שזכו לשם "התיקון הכללי".

==התיקון הכללי בחסידות ברסלב==
מאז פרסומו על ידי רבי נחמן מברסלב, השתדלו חסידי ברסלב לומר רבות את התיקון ויש מהם שהקפידו לאומרו על בסיס יומי<ref></ref>. הם הדפיסו אותו במהדורות שונות, וצירפו אותו לרוב המהדורות של ספרי החסידות. אמנים הלחינו והקליטו את התיקון הכללי, כשהגרסה המפורסמת ביותר היא האלבום שהלחין, עיבד והפיק אודי דמארי בביצועו של ארז יחיאל. גרסה זו חולקה חינם וללא מטרות רווח אישי בידי חסידי ברסלב והופצה ברחבי הארץ במספר רב של עותקים.

בשנים האחרונות רבנים שונים תמכו בקריאת התיקון הכללי, בהם:
* רבי נחמן כהנא מספינקא - שהכניס את התקון הכללי בספרו אורחות חיים.
* רבי חיים פלאג'י - מרבני טורקיה לפני כ-150 שנה, ציטט בספריו פעמים רבות מספרי רבי נחמן מברסלב, בהם ספר התיקון הכללי.
* רבי אהרן ראטה - האדמו"ר משומרי אמונים, הכניס את התיקון בספרו "טהרת הקודש".
* רבי יואל טייטלבוים - האדמו"ר מסאטמר, שהדפיס בעצמו את התיקון בעותקים רבים, וציווה לתלמידיו לכתוב אותו בכל תהילים.
* הרב חיים סינואני - מחשובי רבני תימן.
* רבי יצחק הוברמן מרעננה - הכניס בספרו את התקון הכללי.
* הרב מרדכי אליהו - הראשון לציון הרב הראשי לישראל, הכניס סגולה זו בספר תהלים שהוציא לאור, ואמר שזו סגולה גדולה לתיקון העוון הידוע<ref></ref>. 
* הרב שלמה משה עמאר - יצא בקריאה לומר את התיקון הכללי, ואליו הצטרפו הרב עובדיה יוסף והרב ראובן אלבז.

==קישורים חיצוניים==

* [https://www.tehillim-center.co.il/התיקון-הכללי התיקון הכללי, סגולותיו ועובדות מעניינות] באתר [https://www.tehillim-center.co.il/ מוקד תהילים ארצי]
* [http://www.tikunhaklali.co.il/ תיקון הכללי לקריאה, שמיעה, הורדה] וחיזוקים מרבי נחמן מברסלב זיע"א באתר תיקון הכללי
*[https://rabenu.org/תיקון-הכללי/ התיקון הכללי לקריאה], באתר הרשמי של קבר רבי נחמן מברסלב.
* הרב אליעזר שלמה שיק, [http://www.breslevcity.co.il/שות_ברסלב_0260 מה המקור לאמירת התיקון הכללי?], באתר [http://www.breslevcity.co.il/ ברסלב סיטי]
* [http://www.hidabroot.org/node/90680 שמעתם פעם את התיקון הכללי בגרסת רגאי?], ריאיון עם רון קרס, באיתר הידברות
* [https://web.archive.org/web/20181014120211/http://xn--8dbacpclhax2f5a.co.il/ תיקון הכללי]. של נ נח.
* [http://tehilim-online.co.il/תיקון-הכללי תיקון הכללי]. של תהילים אונליין.
* [https://ashoova.co.il/tikkun-haklali/ התיקון הכללי כולל התפילה הארוכה לאחר התיקון והסברים על התיקון]. של אתר אשובה.
* [https://www.nli.org.il/en/books/NNL_ALEPH001913266/NLI תקון הכללי. דפוס ש. צוקערמאן, ירושלם תרס"ד. בספרייה הלאומית ולהרדה.]
* [https://www.nli.org.il/en/books/NNL_ALEPH002016676/NLI תקון הכללי. הנדפס בבית ר' נתן על ידי בנו ר' שכנא ,Wrocław, תקפ"א. בספרייה הלאומית ולהרדה.]

==הערות שוליים==

*
קטגוריה:נחמן מברסלב